ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1982 අංක 34 දරන
නලීමියා ඉස්ලාමික අධ්‍යයන ආයතන
සමිතිය (සංස්ථාගත කිරීමේ) පනත

[සහතිකය සටහන් කළේ 1982 සැප්තැම්බර් මස 23 වන දින ]
ආණ්ඩුවේ නියමය පරිදි මුද්‍රණය කරන ලදී.

1982 සැප් ප්තැම්බර් 24 වැනි දින ශ්‍රී ලංකා ප්‍රජාතාන්ත්‍රික සමාජවාදී ජන රජයේ ගැසට්
පත්‍රයේ 11 වන කොටසේ අතිරේකයක් වශයෙන් පළ කරන ලදී.

1982 අංක 34 දරන නලීමියා ඉස්ලාමික අධ්‍යයන ආයතන
සමිතිය (සංස්ථාගත කිරීමේ) පනත

න ලීමියා ඉස්ලාමික අධ්‍යයන ආයතන සමිතිය සංස්ථාගත කිරීම
සඳහා වූ පනතකි. සීමාසහිත නලීමියා ඉස්ලාමික අධ්‍යයන සමිතිය '' යනුවෙන්
හඳුන්වනු ලබන සමිතියක්, එහි සාමාජිකයන් එකඟ වූ රීති වලට
අනුකූලව එකී සමිතියට සම්බන්ධ සියලු කරුණු ඵලදායි ලෙස කර
ගෙන යාමේ හා ක්‍රියාත්මක කිරීමේ කාර්යය සඳහා මෙතෙක් කල්
බේරුවල පිහිටුවා තිබූ හෙයින් ද:

එකී සමිතිය පිහිටුවනු ලැබුවේ යම් පරමාර්ථ සහ කරුණු සඳහා ද
ඒ පරමාර්ථ හා කරුණු එකී සමිතිය විසින් මෙතෙක් කල් සාර්ථක
ලෙස ඉටු කරගෙන යනු ලැබ හා ක්‍රියාත්මක කරනු ලැබ ඇති
හෙයින් හා එය සංස්ථාගත කිරීම සඳහා ඉල්ලුම් කර ඇති හෙයින්
ද එකී සමිතිය දැන සංස්ථාගත කරනු ලැබීම යෝග්‍ය හා
අවස් ථාවෝචිත වන හෙයින් ද:

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 1982 අංක 34 දරන නලීමියා ඉස්ලාමික අධ්‍යයන
ආයතන සමිතිය (සංස්ථාගත කිරීමේ) ජනත යනුවෙන් හඳුන්වනු
ලැබේ.

2. (මෙහි මින් මතු " සමිතිය " යනුවෙන් සඳහන් කරනු ලබන)
සීමාසහිත නලීමියා ඉස්ලාමික අධ්‍යයන ආයතන සමිතියේ වර්තමාන අධ්‍යයන ආයතන
සාමාජිකයන් වන, මේ පනතෙ පළමුවන උපලේඛනයේ න
සඳහන් තැනැත තන් සහ මෙයින් පිහිටුවනු ලබන සංස්ථාවේ
සාමාජිකයන් වශයෙන් මින් මතු ඇතුළත් කර ගනු ලබන
තැනැත්තන්, මේ පනත ක්‍රියාත්ත්මක වීම ආරම්භ වන දින සිට සහ
ඉන් පසු (මෙහි මින් මතු " සංස්ථාව " යනුවෙන් සඳහන් කරනු
ලබන) " නලීමියා ඉස් ලාමික අධ්‍යයන ආයතන සමිතිය '' යන
නාමය සහ අභිධානය යටතේ, අවිච්ඡින්න පැවැත්මක් සහිත
සංස්ථාවක් බවට පත් වන්නේය. තවද එකී නාමය යටතේ ඒ
සංස්ථාව විසින් ද ඊට විරුද්ධව ද සියලු අධිකරණයන් හි දී නඩු
පවරනු ලැබිය හැකි අතර, පොදු මුද්‍රාවක් තබා ගැනීමට හා පාවිච්චි
කිරීමටද තම අභිමතය පරිදි ඒ මුද්‍රාව වෙනස් කිරීමට ද සම්පූර්ණ
බලය හා අධිකාරය ඇත්තේය.

3. සංස්ථාවේ සාමාන්‍ය අරමුණු පහත දැකක්වෙන පරිදි විය
යුතුය:-

(අ) දැනීම වැඩි දියුණු කිරීමත් ඉස්ලාම් ධර්මය අධ්‍යයනය කිරීම
නගාලීමත් සඳහා-
(i) ජාමියා න ලීමියා " නමින් හැඳින්වෙන නිදහස්
අධ්‍යාපන ආයතනයකින් ද,
(ii)" නලීමියා ඉස්ලාමික පුස්තකාලය " නමින් හැදින්
වෙන ඉස්ලාමික ආශ්‍රය සහ පර්යේෂණ පුස්තකාලය
කින්ද,
(iii) " නලීමියා ඉස්ලාමික ප්‍රකාශන කාර්යාංශය " නමින්
හැඳින්වෙන ඉස්ලාමික පොත් පත් ප්‍රකාශනයට
පත් කිරීමේ කාර්යාංශයකින්, සහ

(iv) මේ ඡේදයේ සඳහන් අරමුණු හා පරමාර්ථ ඉටු කර
ගැනීම සඳහා අවශ්‍ය යයි පෙනී යන වෙනත් යම්
සේවාවන්ගෙන් ද

සමන්විත වන " නලීමියා ඉස්ලාමික අධ්‍යයන ආයතනය
නමින් හැඳින්වෙන ආයතනයට මුදල් සැපයීම, ඒ
ආයතනය පවත්වාගෙන යාම හා එය කළමනාකරණය
කිරීම;

(ආ) ඉහත සඳහන් කාර්යයන් සඳහා ඒ ආයතනයට අවශ්‍ය සෑම
දෙයක්ම ඒ ආයතනය සඳහා සපයා ගැනීම; සහ
(ඈ) ඉහත සඳහන් අරමුණු ඉටු කර ගැනීමට ආනුෂංගික හා හිත
කර වෙනත් සියලු ක්‍රියා සහ දේවල් කිරීම.

4. මේ පනතේ සහ වෙනත් යම් ලිඛිත නීතියක විධි විධාන වලට
යටත්ව බැංකු ගිණුම් විවෘත කිරීමේ, පවත්වාගෙන යාමේ සහ වසා
දැම්මේ ද ඇප ඇතිව හෝ නැතිව මුදල් ණයට ගැනීමේ හෝ ලබා
ගැනීමේ ද සංස්ථාවේ අරමුණු ක්‍රියාත්මක කිරීම සඳහා අවශ්‍ය වන
සේවක මණ්ඩලය සේවයට ගැනීමේ, සේවයේ නියුක්ත කර
ගැනීමේ සහ සේවයෙන් පහ කිරීමේ ද බලය ඇතුළුව, සංස්ථාවේ
අරමුණු හෝ ඒ අරමුණු අතුරින් යම් කිසිවක් හෝ වැඩි දියුණු
කිරීම නැතහොත් නංවාලීම සඳහා අවශ්‍ය වන හෝ යෝග්‍ය වන
කවර ආකාරයේ වුව ද සියලු ක්‍රියා කිරීමේ ද සියලු කරුණු ඉටු
කිරීමේ සහ සියලු දේ ක්‍රියාත්මක කිරීමේ ද බලය සංස්ථාවට
ඇත්තේය.

5. (4) සංස්ථාවේ සභාපති, ගරු ලේකම් සහ ගරු භාණ්ඩාගාරික ද
සංස්ථාවේ තත් කාලයේ වලංගුව බලපවත් ක්නා රීති වලට අනුකූලව
තෝරාපත් කර ගනු ලැබිය යුතු තවත් සාමාජිකයන් දොළොස් දෙන
කුගෙන්ද සමන්න්විත වන කළමනාකාර කමිටුවක් විසින්, සංස්ථාවේ
තත් කාලයේ වලංගුව බලපවත් නා රීති වලට යටත්ව, පරිපාලන
කටයුතු සඳහා එහි රීති වලට අනුකූලව කළමනාකාර කමිටුවට වෙන්
කර හා බාර දී ඇති සංස්ථාවේ කටයුතු පරිපාලනය කළ යුතු ය:
එසේ වුව ද, සභාපති ධුරය එම්. අයි. එම්. නලීම් හාජියාර් මහතා
ජීවත්ව සිටින තුරු ඔහු විසින් දැරිය යුතුය.

(2) සංස්ථාවේ සියලුම සාමාජීකයන්, සංස් ථාවේ තත් කාලයේ
වලංගුව බලපවත් ත්නා රීති වලට යටත් විය යුතු ය.

(3) මේ පනත ක්‍රියාත් මක වීම ආරම්භවන අවස් ථාවේ දී සමිතියේ
කළමනාකාර කමිටුවේ ධුර දරන සාමාජිකයන් වන, මේ පනතේ
දෙවන උපලේඛනයේ නම් සඳහන් ව ඇති තැනැත්තන්ගෙන්
සංස්ථාවේ ප්‍රථම කළමනාකාර කමිටුව සමන්විත විය යුතුය.

6. සාමාජිකයන් ඇතුළත් කර ගැනීම, සාමාජිකත්වයෙන්
අස්වීම හෝ සාමාජිකත්වයෙන් නෙරපීම සම්බන්ධයෙන් ද නිල
ධරයන් හා කළමනාකාර කමිටුව තෝරා පත් කිරීම, ඉවත් කිරීම්.
ඔවුන්ගේ බලතල, හැසිරීම සහ යුතුකම් සම්බන්න්ධයෙන් ද සංස්ථාවේ
කටයුතු කර ගෙන යාම, සංස් ථාවේ සේවකයන් න්ගේ හැසිරීම, යුතුකම්
සහ කාර්ය සම්බන්ධයෙන් සහ සාමාන්‍යයෙන් සංස්ථාවේ කටයුතු
පිළිබඳ කළමනා කරණය සහ සංස්ථාවේ අරමුණු මුදුන් පමුණුවා
ගැනීම සඳහා අවශ්‍ය වන වෙනත් දේ සම්බන්ධයෙන් ද
අවශ්‍ය වන සහ මේ පනතට අනනුකූල නොවන රීති, කලින්
කල වාර්ෂික මහා සභා රැස්වීමක දී හෝ තත් කාර්යය
සඳහා දෙසතියක් කල් දී කැඳවනු ලබන මහා සභා රැස්වීමක දී, ඒ
රැස්වීමට පැමිණ සිටින හා ඡන්දය දෙන සාමාජිකයන් අතුරින්
තුනෙන් දෙකකට නො අඩු බහුතර ඡන්දයෙන් සංස්ථාව විසින්
සෑදීම නීත්‍යනුකූල වන්නේය. එසේ සාදනු ලැබූ රීති, එවැනි ම
රැස්වීමක දී, ඒ රීති වලට අනුකූලව, වෙනස් කිරීම, ඊට අමුතුවෙන්
එකතු කිරීම, ඒවා සංශෝධනය කිරීම හෝ පරිච්ඡින්න කිරීම
කරනු ලැබිය හැකි ය.

7. මේ පනතේ කාර්ය සඳහා, මේ පනත ක්‍රියාත්මක වන අවස් ථා
වෙහි දී පවන්නා සමිතියේ සියලු ණය සහ වගකීම් මෙයින් සංස්ථා
පනය කරනු ලබන සංස්ථාව විසින් ගෙවිය යුතු අතර, ඒ සමිතියට
අය විය යුතු සියලු ණය සහ සමිතියට ගෙවිය යුතු සියලු දායක මුදල්
හා සාමාජික මුදල් සංස්ථාවට ගෙවනු ලැබිය යුතු ය.

8. සංස්ථාවේ රීතිවලින් නියම කර ඇති තැනැත්තන් සංඛ්‍යාව
ඉදිරියේ දී හැර, සංස්ථාවේ මුද්‍රාව කිසිදු සාධන පත්‍රයකට නොතැබිය
යුතුය. ඒ තැනැත්තන් විසින් තමන් පැමිණ සිටින බවට ලකුණක්
වශයෙන් එකී සාධන පත්‍රයෙහි තම නම අත්සන් කළ යුතු අතර,
එම අත්සන් කිරීම. සාක් ෂිකරුවකු වශයෙන් යම් තැනැත්තකුගේ
අත් සනට බාහිරව විය යුතුය.

9. යම් මිලට ගැනීමක්, ප්‍රදානයක්, ත්‍යාගයක් හෝ බුදල් බැහැර
කිරීමක් අනුව හෝ වෙනත් ආකාරයකින් හෝ සංස්ථාව සතු
වන්නා වූ චංචල හෝ නිශ්චල කවර වුවද දේ පළක් සංස්ථාවේ
තත් කාලයේ වලංගු බලපවත්නා රීති වලට යටත්ව භාර ගැනීමටත්
සතුව සිටීමටත් නීතිය අනුව හැකියාව සංස්ථාවට ඇත්තේය. තවද
දේපළ පාවිච්චි කිරීමේ, උකස් කිරීමේ, විකිණීමේ, බද්දට දීමේ,
හුවමාරු කර ගැනීමේ හෝ අන් ආකාරයකින් බැහැර කිරීමේ පූර්ණ
බලය සහිතව, මේ පනතේ කාර්ය සඳහා සහ සංස්ථාවේ තත් කාල
යෙහි බලපවත්නා රීති වලට යටත්ව, එහි සියලු දේපළ සංස්ථාව
විසින් දැරිය යුතුය.

10. මේ පනතේ සඳහන් තැනැත්තන්ගේ සහ ඔවුන් මගින්,
ඔවුන්ගේ හෝ ඔවුන් යටතේ හිමිකම් පාන්නවුන්ගේ අයිතිවාසිකම්
වලට හැර, ශ්‍රී ලංකා ජනරජයේ හෝ යම් රාජ්‍ය මණ්ඩලයක හෝ
සංස්ථාවක හෝ වෙනත් යම් තැනැත්තන්ගේ හෝ අයිතිවාසිකම්
වලට මේ පනතේ ඇතුළත් කිසිවකින් හානියක් හෝ බලපෑමක්
නොවන්නේ ය.

පළමුවන උපලේඛනය (2 වන වගන්තිය)
එම්. අයි. එම්. නලීම් හාජියාර්, සමාදාන විනිශ්චයකාර
සී. එම්. අබ්දුල් ගපූර්, සමාදාන විනිශ්චය කාර
වෛද්‍ය යූ. එල්. එම්. බෂීර්, සමාදාන විනිශ්චයකාර
සී. එල්. එම්. අබුල් හසන්
ඒ. එච්. එම්. මුක්තාර්
එම්. එච්. එම්. හිබිබතුල්ලා
ඒ, ආර්. එම්. සුලෙයිමාන්
ඒ. සී. ඒ. වදුද්
එම්. රාසික් යුසුප
එම්. එච්. එම්. හම්සා
එම්. එස්. එම්. යාකූත්
මව්ලන් එම්. අයි. එම්. මන් සූර්
එම්. අයි. එම්. කලීල
එස්. එම. හෂීම්
එම්. එච්. එම්. නම්මාන්
ඒ. ඒ. එම්. සාරුක
ඒ. ටී. එම්. පයිස
වයි. එල්. එම්. අමීර්
ඒ. අයි. එම්. අන්වර්
ඒ. ආර්. එම්. පාරුක්
ඒ. බී. එම්. හනීපා
ඒ. එම්. එම්. රවුප්
ඒ. සී. එම්. සල්මාන්
ඒ. එම්. එම්. හපි
ඒ. ඒ. එම්. මොහමඩ් කාසීම්
එම්. ආර්. එම්. හම්සා
එස, එම්. fපාසි
එම්. එස්. එම්. මර්සක
වයි. එල්. එම්. සාලි
එස්. එම්. අන්වර්
එම්. එස්. එම්. අනස්
ඒ. සී. එම්. ඒ. මස් ඌද්, සමාදාන විනිශ්චය කාර
එම්. සී. එම්. හමසා
ඒ. ඒ. මොහමඩ් සහීද්
ඒ. ජේ. එම්. මස් ඌද්, සමාදාන විනිශ්චයකාර
ජේ. එම්. එම්. රාජි, සමාදාන විනිශ්චයකාර
ඒ. එම්. අමින්
මව්ලවි ඒ. ඒ. එම්. මස් ඌද්
එන්. එම්. ජුනයිඩ්
ආචාර්ය එම්. ඒ. එම්. සුපි
මව්ල වී එම්. එච්. ෂාහුල් හමීඩ්